**OPIS PREDMETU ZÁKAZKY**

Predmetom zákazky je povinné zmluvné poistenie zodpovednosti za škodu spôsobené prevádzkou lietadiel a vrtuľníkov v správe Ministerstva vnútra Slovenskej republiky (ďalej len „ministerstvo“), vrátane poskytovania súvisiacich služieb, v zmysle Nariadenia Európskeho parlamentu a rady (ES) č. 785/2004 z 21. apríla 2004 o požiadavkách na poistenie leteckých dopravcov a leteckých prevádzkovateľov v znení Nariadenia komisie (EU) č. 285/2010 zo 6. apríla 2010, na obdobie od 01.02.2025 do 31.01.2026, pričom poistným obdobím je jeden kalendárny rok od 01.02.2025 do 31.01.2026, pri ktorých má poistník povinnosť uzavrieť poistnú zmluvu podľa ust. § 13 zákona č. 143/1998 Z.z. o civilnom letectve v znení neskorších predpisov (ďalej len „letecký zákon“).

Predpokladané množstvo alebo rozsah predmetu zákazky:

Poistenie zodpovednosti za škodu pokrýva celkom 4 ks letúnov a 4 ks vrtuľníkov. Verejný obstarávateľ si vyhradzuje počet poisťovanej techniky v jednotlivých poistných obdobiach zmeniť v závislosti od svojich potrieb a finančných možností.

**Príloha č. 1.1** **Rozsah poistenia zodpovednosti za škodu spôsobenú prevádzkou letúnov a vrtuľníkov:**

1. **Komplexné zabezpečenie služieb spojených s poistením zodpovednosti za škodu spôsobenú prevádzkou letúnov a vrtuľníkov v rozsahu a v termínoch požadovaných verejným obstarávateľom min. v nasledovnom rozsahu:**

1.1. Požaduje sa poistenie zodpovednosti za škody spôsobené prevádzkou letúnov Airbus A319-115 CJ platné pre celý svet, vrátane USA a Kanady, letúnov Fokker F28 Mk 0100 platné pre Európu, Áziu, Blízky východ a severnú Afriku.

1.2. Poistenie zodpovednosti za škody spôsobené prevádzkou vrtuľníkov na území Európy.

1.3. Prevádzkou sa rozumejú lety za účelom prepravy osôb alebo nákladu (materiálové zásielky) po trase letu, ako aj činnosť lietadiel na území cudzieho štátu medzi jednotlivými letmi.

1.4. Prevádzka letúnov (pod spoločným pojmom letún sa ďalej rozumie zariadenie schopné pohybu v atmosfére v dôsledku iných reakcií vzduchu, ako sú reakcie vzduchu voči zemskému povrchu a potom osobitne aj letún a vrtuľník) na území cudzieho štátu môže byť vykonávaná z civilného alebo vojenského letiska.

1.5. Lety techniky sa predpokladajú v zmysle Prílohy č. 1.2 „Špecifikácia poisťovaných letúnov“ k tejto časti podkladov pre leteckú prepravu v rámci platného územného rozsahu.

1.6. Zároveň sa požaduje v ponuke uviesť aj poistenie zodpovednosti za škodu spôsobenú prevádzkou lietadiel aj pre lety do štátov s prísnejšími podmienkami poistenia.

1.7. Poskytovanie zliav z ceny za poskytované služby a poskytovanie iných výhod.

**2. Požiadavky a podmienky dodávky predmetu zákazky**

2.1. Poistenie zodpovednosti za škodu spôsobenú prevádzkou lietadiel na území a mimo územia Slovenskej republiky.

2.2. Základné údaje o technike, ktorá je predmetom poistenia sú uvedené v Prílohe č. 1.2 „Špecifikácia poisťovaných lietadiel“, tejto časti podkladov.

2.3. Limity poistného krytia za štandardných podmienok:

- pre letúne Airbus A319-115 CJ

- pre letúne Fokker F28 Mk 0100

- pre vrtuľníky Mil Mi-171E

- pre vrtuľník Bell 429

- pre vrtuľník Leonardo AW189

**2.4. Limit odškodnenia:**

- 300.000.000,- SDR za každý a všetky straty na živote, zdraví alebo majetku tretej osoby, cestujúcich a posádky, ktoré vznikli počas trvania poistenia (kombinovaný jeden limit) letúnov Airbus A319-115CJ

- 150.000.000,- SDR za každý a všetky straty na živote, zdraví alebo majetku tretej osoby, cestujúcich a posádky, ktoré vznikli počas trvania poistenia (kombinovaný jeden limit) letúnov Fokker F28 Mk 0100

- 86.000.000,- SDR za každý a všetky straty na živote, zdraví alebo majetku tretej osoby, cestujúcich a posádky, ktoré vznikli počas trvania poistenia (kombinovaný jeden limit) vrtuľníkov Mil Mi-171E

- 18.000.000,- SDR za každý a všetky straty na živote, zdraví alebo majetku tretej osoby, cestujúcich a posádky, ktoré vznikli počas trvania poistenia (kombinovaný jeden limit) vrtuľníka Leonardo AW189

- 7.000.000,- SDR za každý a všetky straty na živote, zdraví alebo majetku tretej osoby, cestujúcich a posádky, ktoré vznikli počas trvania poistenia (kombinovaný jeden limit) vrtuľníka Bell 429

**2.5.** **V rámci uvedeného poistného krytia sa vyžaduje špecifikácia z hľadiska poistného rizika:**

2.5.1. zodpovednosti za škodu spôsobenú tretím osobám,

2.5.2. zodpovednosti za škodu voči cestujúcim na batožine, na zdraví alebo usmrtení,

2.5.3. nákladov spojených s vyšetrovaním poistnej udalosti,

2.5.4. zodpovednosti za prepravovaný tovar a poštové zásielky,

2.5.5. rizika vojny, únosu a terorizmu podľa doložky AVN 52 D/E,

2.5.7. ako aj iné neštandardné podmienky.

**2.6. Uchádzač musí v ponuke predložiť doklad o zaisťovaní činnosti poisťovateľa** **(originál alebo overenú fotokópiu potvrdenia vydaného zaisťovateľom alebo čestné vyhlásenie uchádzača).**

2.7. Výšku poistného musí stanoviť v ponuke uchádzač pre každý druh techniky zvlášť a zároveň spolu za celý súbor letúnov a vrtuľníkov (ďalej len „súbor“).

2.8. Ak poistník nadobudne lietajúcu techniku, pri ktorej má povinnosť uzavrieť zmluvu o poistení zodpovednosti za škodu spôsobenú prevádzkou lietadla, stáva sa táto zodpovednosť za škodu poistená dňom zaradenia do súboru. To neplatí ak poistník nezaradí lietajúcu techniku do súboru.

2.9. Aktualizácia súboru pri nadobudnutí lietajúcej techniky v priebehu kalendárneho roka a zmeny poistenia z hľadiska územnej platnosti, ktoré sú už v súbore, sa budú realizovať doplnkom špecifikácie lietajúcej techniky a špecifikácia bude doručená poisťovateľovi (elektronicky) najneskôr v deň zaradenia techniky do súboru. Rovnakým spôsobom sa bude aktualizovať súbor aj v prípade vyraďovania techniky z poistenia.

2.10. Aktualizácia súboru sa nebude považovať za podstatnú zmenu zmluvy, ktorá by vyžadovala jej úpravu vo forme písomného dodatku k poistnej zmluve. Aktualizovaná príloha nadobudne platnosť a účinnosť dňom jej doručenia.

2.11. Zoznam a nálety pilotov lietadiel a vrtuľníkov je uvedený v „Prílohe č. 1.3 Zoznam a nálety pilotov“ k tejto časti podkladov.

2.12. Úhradu povinného zmluvného poistného a jeho splatnosť za celý súbor lietadiel v správe ministerstva vykoná ministerstvo:

a) hromadne za všetky lietadlá v súbore na základe jednej zmluvy, formou platby poistného (k 01.02.) bude do 31.03. s možnosťou vydania potvrdenia o poistení lietadiel v súbore od prvého dňa poistenia (t.j. 01.02.),

b) za lietajúcu techniku nadobudnutú v priebehu kalendárneho roka, bude poistné stanovené odo prvého dňa zaradenia do prevádzky, zaradenia do súboru a výška poistného rozpočítaná do ešte nerealizovaných nasledujúcich splátok.

c) doplatky za pripoistenie nad rámec dohodnutého základného limitu poistného plnenia a pripoistenia členov posádky za lietadlá, ktoré sú už v súbore, vo výške alikvotného podielu doplatku za rozšírenú sadzbu poistného od prvého dňa pripoistenia týchto lietadiel do konca kalendárneho roka alebo do konca pripoistenia, bude realizované dodatkom k uzavretej poistnej zmluve.

d) pri zániku poistenia zodpovednosti vráti poisťovateľ zostávajúcu pomernú časť s tým, že bude rozpočítaná do ešte nerealizovaných nasledujúcich splátok, resp. po uhradení všetkých splátok poistného, ju vráti na účet ministerstva.

2.13. Stanoviť rozsah dokladov, ktoré bude poistník povinný predložiť poisťovateľovi pri vzniku škodovej, resp. poistnej udalosti, prípadne predložiť požadované tlačivá.

2.14. V súvislosti s poistením zodpovednosti lietadiel v správe ministerstva sa požaduje zo strany poisťovateľa zabezpečiť:

a) ochranu údajov v súlade so zákonom č.215/2004 Z. z. o ochrane utajovaných skutočností a o zmene a doplnení niektorých zákonov,

b) ochranu ostatných údajov o škodových a poistných udalostiach voči tretím osobám.

2.15. Poistník si vyhradzuje právo, v čase trvania zmluvného vzťahu, dopĺňať a upresňovať predmet zmluvy podľa vlastných potrieb.

2.16. Rámcová dohoda (zmluva o poistení zodpovednosti ...) sa môže meniť len formou číslovaných písomných dodatkov podpísaných oprávnenými zástupcami oboch zmluvných strán s výnimkou prílohy so špecifikáciou poisťovanej techniky v súbore.

3. Miesto a termín plnenia

Ak sa zmluvné strany nedohodnú inak, je miestom poskytnutia služby sídlo verejného obstarávateľa.

3.1. Požadovaný termín plnenia:

je priebežne po dobu platnosti rámcovej dohody (zmluvy o poistení zodpovednosti ...).

Platnosť rámcovej dohody je stanovená na obdobie od 01. 02. 2025 do 31. 01. 2026, pričom poistným obdobím je jeden kalendárny rok od 01. februára do 31. januára.

4. Technické a personálne zabezpečenie

Uchádzač zabezpečí dodávku predmetu obstarávania s vlastným technickým a personálnym vybavením, resp. technickým a personálnym vybavením inej osoby bez ohľadu na ich právny vzťah.

**5**. **Uchádzač je povinný zároveň v ponuke predložiť aj návrh poistnej zmluvy na rok 2025, ktorý bude vypracovaný v súlade s týmito súťažnými podkladmi a ich prílohami.**

**Príloha č. 1.2** **Špecifikácia poisťovaných letúnov**

**Špecifikácia poisťovaných letúnov**, nachádzajúcich sa v správe poistníka, pri ktorých má poistník povinnosť uzavrieť poistnú zmluvu podľa ust. § 13 zákona č. 143/1998 Z.z. o civilnom letectve v znení neskorších predpisov ( ďalej len „letecký zákon“).

Letún č.1

|  |  |
| --- | --- |
| Typ letúna, výrobca :  **vrtuľník Mi-171,**  **UAZ-Ulan Ude Buriatia**  **Ruská federácia** | Imatrikulačná značka : **OM-BYH** |
| Výrobné číslo : **59489617286** | Rok výroby : **12. 08. 2003** |
| Servis lietadla vykonáva :  **Bežné ošetrenia sa vykonávajú v podmienkach Leteckého útvaru MV SR, opravy väčšieho rozsahu v LOM Praha s.p.** | |
| Maximálna vzletová hmotnosť : **13 t** | Počet miest pre cestujúcich : **22** |
| Počet členov posádky : **4** | Územný rozsah krytia : **Slovenská republika** |
| Zvláštna výbava :  **Prístrojové vybavenie na IFR lety** | |

Letún č.2

|  |  |
| --- | --- |
| Typ letúna, výrobca :  **vrtuľník Mi-171,**  **UAZ-Ulan Ude Buriatia**  **Ruská federácia** | Imatrikulačná značka : **OM-BYU** |
| Výrobné číslo : **59489617770** | Rok výroby : **26. 10. 2002** |
| Servis lietadla vykonáva :  **Bežné ošetrenia sa vykonávajú v podmienkach Leteckého útvaru MV SR, opravy väčšieho rozsahu v LOM Praha s.p.** | |
| Maximálna vzletová hmotnosť : **13 t** | Počet miest pre cestujúcich : **26** |
| Počet členov posádky : **4** | Územný rozsah krytia : **Slovenská republika** |
| Zvláštna výbava :  **Prístrojové vybavenie na IFR lety** | |

Letún č.3

|  |  |
| --- | --- |
| Typ letúna, výrobca :  **vrtuľník Bell 429,**  **Bell Helicopter a Textron Company**  **Kanada** | Imatrikulačná značka : **OM-BYD** |
| Výrobné číslo : **57198** | Rok výroby : **20. 03. 2014** |
| Servis lietadla vykonáva :  **Bežné ošetrenia sú vykonávané Dara Air, a.s., opravy väčšieho rozsahu v Dara Air, a.s.** | |
| Maximálna vzletová hmotnosť : **3175 kg** | Počet miest pre cestujúcich : **7** |
| Počet členov posádky : **1** | Územný rozsah krytia : **Európa** |
| Zvláštna výbava :  **Prístrojové vybavenie na IFR lety** | |

Letún č.4

|  |  |
| --- | --- |
| Typ letúna, výrobca :  **vrtuľník Leonardo AW189,**  **Leonardo S.p.A.**  **Taliansko** | Imatrikulačná značka : **OM-BYW** |
| Výrobné číslo : **49039** | Rok výroby : **2016** |
| Servis lietadla vykonáva : | |
| Maximálna vzletová hmotnosť : **8300 kg** | Počet miest pre cestujúcich : **17** |
| Počet členov posádky : **1** | Územný rozsah krytia : **Európa** |
| Zvláštna výbava :  **Prístrojové vybavenie na IFR lety** | |

Letún č.5

|  |  |
| --- | --- |
| Typ letúna, výrobca :  **letúna Airbus A319-115CJ,**  **Airbus SAS**  **Francúzko** | Imatrikulačná značka : **OM-BYA** |
| Výrobné číslo : **2550** | Rok výroby : **2005** |
| Servis lietadla vykonáva :  **Bežné ošetrenia sú vykonávané Aeroengineers International s.r.o., opravy väčšieho rozsahu v Czech Airlines Technics, a.s.** | |
| Maximálna vzletová hmotnosť : **75 500 kg** | Počet miest pre cestujúcich : **34** |
| Počet členov posádky : **9** | Územný rozsah krytia : **celý svet vrátane USA a Kanady** |
| Zvláštna výbava :  **Protizrážkový systém – TCAS**  **Systém EGPWS – nebezpečné priblíženie zeme predvída** | |

Letún č.6

|  |  |
| --- | --- |
| Typ letúna, výrobca :  **letúna Airbus A319-115CJ,**  **Airbus SAS**  **Francúzko** | Imatrikulačná značka : **OM-BYK** |
| Výrobné číslo : **1485** | Rok výroby : **2001** |
| Servis lietadla vykonáva :  **Bežné ošetrenia sú vykonávané Aeroengineers International s.r.o., opravy väčšieho rozsahu v Czech Airlines Technics, a.s.** | |
| Maximálna vzletová hmotnosť : **75 500 kg** | Počet miest pre cestujúcich : **91** |
| Počet členov posádky : **9** | Územný rozsah krytia : **celý svet vrátane USA a Kanady** |
| Zvláštna výbava :  **Protizrážkový systém – TCAS**  **Systém EGPWS – nebezpečné priblíženie zeme predvída** | |

Letún č.7

|  |  |
| --- | --- |
| Typ letúna, výrobca :  **lietadlo Fokker F28 Mk0100,**  **Fokker GKN AEROSPACE**  **Holandsko** | Imatrikulačná značka : **OM-BYC** |
| Výrobné číslo : **11368** | Rok výroby : **1991** |
| Servis lietadla vykonáva :  **Bežné ošetrenia sú vykonávané Aeroengineers International s.r.o., opravy väčšieho rozsahu v Aeroengineers International s.r.o.** | |
| Maximálna vzletová hmotnosť : **44450 kg** | Počet miest pre cestujúcich : **29** |
| Počet členov posádky : **7** | Územný rozsah krytia : **Európa, Ázia, Blízky východ a severná Afrika** |
| Zvláštna výbava :  **Protizrážkový systém – TCAS**  **Systém EGPWS – nebezpečné priblíženie zeme predvída** | |

Letún č.8

|  |  |
| --- | --- |
| Typ letúna, výrobca :  **lietadlo Fokker F28 Mk0100,**  **Fokker GKN AEROSPACE**  **Holandsko** | Imatrikulačná značka : **OM-BYB** |
| Výrobné číslo : **11403** | Rok výroby : **1992** |
| Servis lietadla vykonáva :  **Bežné ošetrenia sú vykonávané Aeroengineers International s.r.o., opravy väčšieho rozsahu v Aeroengineers International s.r.o.** | |
| Maximálna vzletová hmotnosť : **44450 kg** | Počet miest pre cestujúcich : **30** |
| Počet členov posádky : **7** | Územný rozsah krytia : **Európa, Ázia, Blízky východ a severná Afrika** |
| Zvláštna výbava :  **Protizrážkový systém – TCAS**  **Systém EGPWS – nebezpečné priblíženie zeme predvída** | |

**Príloha č. 1.3: Zoznam a nálety pilotov letúnov a vrtuľníkov**

1. Zoznam a nálety pilotov na jednotlivých letúnoch

|  |  |  |  |  |
| --- | --- | --- | --- | --- |
| **Meno** | **Airbus 319** | **Fokker 100** | **Iné** | **celkom** |
| Pilot č.1 | 7583 |  | 8100 | 15683 |
| Pilot č.2 | 2519 |  | 13550 | 16069 |
| Pilot č.3 | 3262 |  | 3200 | 6462 |
| Pilot č.4 |  | 1157 | 7200 | 8357 |
| Pilot č.5 | 1554 |  | 2800 | 4254 |
| Pilot č.6 | 1406 |  | 2600 | 2812 |
| Pilot č.7 |  | 731 | 600 | 1331 |
| Pilot č.8 |  | 830 | 1650 | 2480 |
| Pilot č.9 |  | 557 | 1650 | 2207 |
| Pilot č.10 | 6700 |  | 2000 | 8700 |

1. Zoznam a nálety pilotov na jednotlivých vrtuľníkoch

|  |  |  |  |  |  |
| --- | --- | --- | --- | --- | --- |
| **Meno** | **Bell 429** | **Mi-8,17,171** | **Leonardo AW 189** | **Iné** | **celkom** |
| Pilot č.1 | 387 | 673 |  | 464 | 1524 |
| Pilot č.2 | 1214 | 1551 |  | 1312 | 4077 |
| Pilot č.3 | 1101 | 3212 |  | 64 | 4377 |
| Pilot č.4 |  | 2328 |  | 813 | 3141 |
| Pilot č.5 | 150 | 3697 |  | 1915 | 5762 |
| Pilot č.6 |  | 915 |  | 1145 | 2059 |
| Pilot č.7 | 412 | 438 |  | 859 | 1708 |
| Pilot č.8 |  | 1051 |  | 332 | 1383 |
| Pilot č.9 |  | 2261 |  | 172 | 2433 |
| Pilot č.10 |  |  |  | 2570 | 2570 |